PART 2
Hu Nao Trufala God?
Wanfala tru God nomoa hem stap and nem bilong hem nao Jehovah. (Psalm 83:18) Hem wanfala spirit and iumi no savve lukim hem. Hem lovem iumi and hem laekem iumi for lovem hem tu. Hem laekem iumi tu for lovem nara pipol. (Matthew 22:35-40) Hem Olmaeti God and hem nao wakem evri samting.
Firstfala samting wea God wakem hem wanfala maeti angel, wea gogo, nem bilong hem Jesus Christ. Jehovah hem wakem tu olketa angel.
Jehovah wakem evri samting long heven . . . and long earth. Revelation 4:11
Jehovah God wakem olketa star, earth, and evri samting wea stap long earth. —Genesis 1:1.
Hem iusim dust from graon for wakem Adam, wea hem nao firstfala man. —Genesis 2:7.
lmo_Latn lim_Latn tpi_Latn tpi_Latn tpi_Latn tpi_Latn lim_Latn